|  |  |  |  |
| --- | --- | --- | --- |
| Slika na kojoj se prikazuje simbol, zastava  Opis je automatski generiran | |  | Slika na kojoj se prikazuje grafika, grafički dizajn, Font, logotip  Opis je automatski generiran |
| REPUBLIKA HRVATSKA  KARLOVAČKA ŽUPANIJA | |  |
| Slika na kojoj se prikazuje emblem, grb, značka, tekst  Opis je automatski generiran | GRAD KARLOVAC |  |

UO za proračun i financije

Karlovac, 14.veljače 2025.

BILJEŠKE UZ BILANCU ZA RAZDOBLJE

od 01.siječnja do 31.prosinca 2024. godine

(OBRAZAC: BIL)

1. Šifra 022 Postrojenja i oprema – vrijednost postrojenja i opreme je smanjena za 12,6% zbog obračuna amortizacije .
2. Šifra 023 Prijevozna sredstva – vrijednost je smanjena za 41,4% zbog obračuna amortizacije
3. Šifra 042 Sitni inventar i auto gume u upotrebi – vrijednost je povećana za 12,1% i iznosi 184.557,73 €, a odnosi se na novonabavljenu opremu za potrebe komunalnog redastva, te karlovačke građanske garde, te preuzet sitan inventar od tvrtke Mladost koja je otišla u likvidaciju.
4. Šifra 051 Građevinski objekti u pripremi – vrijednost je povećana za 187,4% i iznosi 9.250.216,55 €, a do povećanja je došlo uslijed gradnje novih vrtića koji su još u izgradnji i ne mogu se prenijeti u upotrebu.
5. Šifra 052 Postrojenja i oprema u pripremi – vrijednost je povećana za 488,7% i iznosi 98312,13 €, a odnosi se na izgradnju dječjeg vrtića Rečica koje nije završeno
6. Novac u banci stanje novčanih sredstava na dan 31.12.2023. na žiro računu Grada Karlovca povećano je u odnosu na stanje 01. siječnja 2024. za 79,7% i iznosi 13.625.400,91 €, a rezultat je volje naplate prihoda u 2024. godini, te prenesenog viška prihoda iz 2024. u 2025. godinu za započete projekte za koje su sredstva osigurana u proračunu Grada za 2024. godinu.
7. Šifra 165 Potraživanja za upravne i administrativne pristojbe, pristojbe po posebnim propisima i naknade smanjena su za 12,4% i iznose 2.101.511,14.€, a, pri čemu su smanjena potraživanja za komunalnu naknadu.
8. Šifra 166 Potraživanja za prihode od prodaje proizvoda i robe, te pruženih usluga povećani su za 556,4 odnosi se na Hrvatske vode koje Gradu podmiruju naknadu za obavljanje poslova razreza i naplate naknade za uređenje voda
9. Šifra 168 Potraživanja za kazne i upravne mjere, te ostale prihode smanjena su za 27,3% i iznose 78.233,17 €, a odnosi se na smanjenje potraživanja po sudskim presudama
10. Šifra 234 Obveze za financijske rashode iznose 331.157,75 € što je povećanje za 63,7% a povećanje se odnosi na povećane obveze za kamate na kredite.
11. Šifra 235 Obveze za subvencije iznose 209.548,96 € i povećane su za 931,3% u odnosu na početno stanje, a odnose se na ob veze za subvencije poljoprivrednicima i obrtnicima, trgovačkim društvima -Autotransport Karlovac izvan javnog sektora za subvenciju prijevoza putnika.
12. Šifra 239 Ostale tekuće obveze povećane su za 131,2% u odnosu na početno stanje i iznose 3.994.848,54 €. Povećane obveze odnose se na obveze za PDV za prosinac, povećane obveze za primljene jamčevine i pologe, te obveze za primljene predujmove iz Fonda solidarnosti za konstruktivnu obnovu zgrade OŠ Dragojla Jarnević, zgrada na Trgu Bana Josipa Jelačića,

Gradski muzeji, Mihalićeva kuća i za obnovu Hrvatskog doma.

1. Šifra 2643 Obveze za kredite od tuzemnih kreditnih institucija izvan javnog sektora povećane su za 74,9% i odnose se na povećane obveze za glavnice kredita budući da se tijekom 2024. godine Grad zadužio kod banaka za izgradnju Karlovac II , dječjeg vrtića Rečica i Luščić i sportska infrastruktura.

Pročelnica UO za proračun i financije

Karolina Burić, dipl.oec.

BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA ZA RAZDOBLJE od 01.siječnja 2024. do 31. prosinca 2024. godine

(OBRAZAC: PR- RAS)

1. 614 Porezi na robu i usluge povećani su za 56,5% i iznose 331.899,18 €, a odnose se na povećani porez na potrošnju
2. 638 Pomoći temeljem prijenosa EU sredstava iznose 5.822.078,71€ i smanjeni su odnosu na prethodnu godinu za 53%.zbog pomoći koje su se prethodne godine odnosile najvećim dijelom na pomoći iz Fonda solidarnosti za konstruktivnu obnovu 5 objekata kulturne baštine i komunalne infrastrukture stradale u potresu u ukupnoj vrijednosti od 8,4 mil.€, a tijekom 2024.g. istih nije bilo.
3. 641 Prihodi od financijske imovine povećani su za 81,9% i iznose 77.820,16 €, a povećanje se odnosi na povećane prihode od kamata na oročena sredstva i depozite po viđenju.
4. 642 Prihodi od nefinancijske imovine povećani su za 88,4% a odnose se na naknadu za korištenje nefinancijske imovine jer je u tijeku 2024.g. došlo do likvidacije tvrtka Mladost i odjeli tvrtke Mladost parking i pauk ušli su u sustav Grada Karlovca kao i njihovi prihodi koji su doprinijeli povećanju istog.
5. 311 Plaće (bruto) povećani su rashodi za 24,6% i iznose 3.427.194,83 €, a do povećanja plaća je došlo zbog povećanja osnovice za plaću zaposlenih službenik u gradskoj upravi
6. 312 Ostali rashodi za zaposlene povećani su za 52,1% i iznose 622.435,28 €, a do povećanja je došlo zbog povećanja naknada za topli obrok, povećanja godišnjih neoprezivih naknada (božićnica, regres) te isplate nagrada službenicima gradske uprave, kao i povećanog stalnog mjesečnog neoporezivog dodatka na plaću.
7. 343 Ostali financijski rashodi povećani su za 68,1% i iznose 120.930,88 €, a do povećanja je došlo na rashodima za bankarske usluge i usluge platnog prometa, troškovima naplate gradskih poreza Poreznoj upravi, te troškovima ovrha i sudskih postupaka
8. 352 Subvencije trgovačkim ruštvima, zadrugama, poljoprivrednicima i obrtnicima izvan javnog sektora povećane su za 133,9% i iznose 1.830.909,98 €, a povećani rashodi odnose se na povećanje subvencija malim i srednjim poduzetnicima, poljoprivrednicima, te na subvencije smještaja djece u privatnim vrtićima.
9. 363 Pomoći unutar općeg proračuna povećane su 39,5% i iznose 731.542,91 €. Rashodi se odnose na povećane tekuće pomoći tvrtci GeotermiKA u vlasništvu Grada, a koje se bavi istraživanjem geotermalnih izvora u gradu Karlovcu.
10. 367 Prijenosi proračunskim korisnicima iz nadležnog proračuna za financiranje redovne djelatnosti povećane su za 130,9% i iznose 14.930.134,64.€, a odnose se na financiranje rashoda poslovanja i rashoda za zaposlene proračunskih korisnika Grada Karlovca
11. 711 Prihodi od prodaje materijalne imovine – prirodnih bogatstava ostvareni su u iznosu od 65.521,90 € što je 98,5% više nego prethodne godine,jer je došlo do kupovine zemljišta za proširenje groblja i proširenje poduzetničke zone.
12. 844 Primljeni krediti i zajmovi od kreditnih i ostalih financijskih institucija izvan javnog sektora ostvareni su u iznosu od 7.269.037,28 €, što je povećanje od 91,6% u odnosu na prethodnu godinu, a odnosi se na korištenje kreditnih sredstava za projekte Karlovac II kod PBZ-a i HBOR-a vezano za aglomeraciju, te projekte izgradnje vrtića Rečica, energetske obnove zgrade JVP, rekonstrukcije mosta Rakovac kod HBOR-a i početak izgranje vrtića Luščić. .
13. Otplata glavnice primljenih kredita i zajmova rashodi su izvršeni u iznosu od 1.641.186,98 € što je 25,7% manje nego prethodne godine, a odnose se na otplatu glavnica osam dugoročnih kredita Grada.od kojih su dva otplaćena u cijelosti. .

Pročelnica UO za proračun i financije

Karolina Burić, dipl.oec.

BILJEŠKE UZ OBRAZAC IZVJEŠTAJ O RASHODIMA PREMA

FUNKCIJSKOJ KLASIFIKACIJI ZA RADOBLJE OD

01.siječnja do 31. prosinca 2024.godine

(OBRAZAC RAS-funkcijski)

Šifra 013 Opće usluge ostvarene su u iznosu od 29.655,32 €, a odnose se na nabavu opreme za potreba upravnih tijela gradske uprave.

Šifra 016 Opće javne usluge koje nisu drugdje svrstane – rashodi su povećani za 168,4% i iznose 548.332,70 €, a povećanje se odnosi na financiranje programa udruga i promocije civilnog društva.

Šifra 047 Ostale industrije – rashodi su povećani za 49% i iznose 1.445.079,89 €, a povećanje se odnosi na povećane rashode za promidžbu turizma grada Karlovca, na povećane rashode za manifrestacije Zvjezdano ljeto, Dani piva, Advent i ostale manifestacije.

Šifra 052 Gospodarenje otpadnim vodama – rashodi iznose 818.805,24 €, povećanje od 126,6% a odnose se na održavanje sustava oborinske odvodnje.

Šifra 055 Istraživanje i razvoj: Zaštita okoliša rashodi su povećani za 85,6%a u odnosu na 2023. godinu i iznose 204.581,94 €, a povećani rashodi odnose se na tekuću pomoć tvrtci GeotermiKA d.o.o. u vlasništvu Grada koja se bavi istraživanjem geotermalnih izvora u gradu

Šifra 061 Razvoj stanovanja – ostvareni su rashodi u iznosu od 5.441.834,86 € što je 62,5% povećanje više nego prethodne godine, a povećanje se odnosi na građenje komunalne infrastrukture (projekt Karlovac II, nogostupi, parkirališta, javna rasvjeta i dr.)

Šifra 076 Poslovi i usluge zdravstva koji nisu drugdje svrstani – rashodi su povećani za 33,1% i iznose 149.589,07 €, a odnose se na povećane potpore za novorođenu djecu

Šifra 081 Službe rekreacije i sporta – rashodi su povećani za 91,1% i iznose 3.276.748,08 €, a odnose se na tekuće donacije za javne potrebe u sportu, te na ulaganja u sportske objekte .

Šifra 091 Predškolsko i osnovno obrazovanje – rashodi su povećani za 204,8% i iznose 3.251.525,51 €. U području predškolskog obrazovanja rashodi su povećani i odnose se na pojačano sufinanciranje smještaja djece u privatnim vrtićima, te zbog izgradnje dječjeg vrtića Rečica, kao i pripreme za izgradnju dječjeg vrtića Luščić. Kod osnovnoškolskog odgoja povećani su rashodi za prijevoz učenika, te su nastali rashodi za izradu projektne dokumentacije za konstruktivnu i cjelovitu obnovu objekta OŠ Dragojla Jarnević.

Šifra 107 Socijalna pomoć stanovništvu koje nije obuhvaćeno redovnim socijalnim programima – rashodi su povećani za 39,5% i iznose 91.024,88 €, a odnose se na skrb o braniteljima i ostale naknade i pomoći građanima,

Pročelnica UO za proračun i financije

. Karolina Burić, dipl.oec.

BILJEŠKE UZ OBRAZAC PROMJENE U VRIJEDNOSTI I OBUJMU

IMOVINE I OBVEZA ZA RAZDOBLJE od siječnja do 31.prosinca 2024.g.

(OBRAZAC P-VRIO)

**Smanjenje** u obujmu imovine ukupno iznosi 812.947,87 € , a najznačajnije promjene odnose se na:

* Zemljište ne pripada Gradu Karlovcu kasnije ustanovljeno 350.042,74€
* Prijenos solarnih elektrana na Osnovne škole Grada Karlovca 289.999,33€
* Umanjenje potraživanja za prihode od komunalnog doprinosa 50.794,62 €
* Smanjenje udjela u glavnici likvidacijom Tvrtke Mladost 94.870,00€
* Umanjenje potraživanja za prihode od komunalne naknade 26.563,04€
* Rashod osnovnih sredstava po inventuri 678,14€

**Povećanje** u obujmu imovine iznosi ukupno 16.102.965,54 €, a najznačajnije promjene odnose se na:

* Prijenos naknadno pronađenog zemljišta 3.136.507,79 €
* Prijenos od Hrvatskih cesta bez naknade Most 110. Brigade preko rijeke Korane 10.069.604,45€
* Prijenos bez naknade ceste od Hrvatskih cesta 2.268.008,79 €
* Preuzeta osnovna sredstva od likvidirane tvrtke Mladost 41.839,77€
* Naknadno upisan stan 32.046,13€
* Povećanje temeljnog kapitala trgovačkih društava u vlasništvu

Grada (Hrvatski radio Karlovac i Gradska toplana) 554.958,61€

Pročelnica UO za proračun i financije

Karolina Burić, dipl.oec.

BILJEŠKE UZ OBRAZAC OBVEZA ZA RAZDOBLJE od

01.siječnja do 31. prosinca 2024. g.

(OBRAZAC OBVEZE)

**V001** Stanje obveza na početku izvještajnog razdoblja iznosi 12.553.320,92 €

**V002** Povećanje obveza od 01.01.2024.g. do 31.12.2024.g. iznosi 57.070.018,25€

**V004** Podmirene obveze od 01.01.2024. g. do 31.12.2024.g. iznose 47.579.937,19€

**V006** Stanje obveza na kraju izvještajnog razdoblja na obrascu Obveze iznosi 22.043.401,98€ od čega se na dospjele obveze odnosi 434.773,35 €, a na nedospjele obveze 21.608.628,63 €.

Najveći dio nedospjelih obveza odnosi se na kreditne obveze prema bankama u iznosu od 14.221.510,36 €, a ostalo se odnosi na obveze za rashode poslovanja 6.428.944,26 € i obveze za nabavu nefinancijske imovine u iznosu 958.174,01 € od čega je većina obveza podmirena u siječnju 2025. godine

Pročelnica UO za proračun i financije:

Karolina Burić , dipl.oec